|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Uzbekijos TSR |
| --- |
| Ўзбекистон Совет Социалистик Республикаси |
| Узбекская Советская Социалистическая Республика |
|  |
|  |  |
| Uzbekijos TSR vėliava | Uzbekijos TSR herbas |
|  |
| Uzbekijos/Uzbekistano TSR himnas |
|  |
| **Gyvavimo laikotarpis** | 1924 m. spalio 27 d. – 1991 m. rugsėjo 1 d. |
| **Valstybinė kalba** | uzbekų , rusų |
| **Plotas** | 447 400 km² |
| **Sostinė** | Taškentas |
| **Gyventojų skaičius** | apie 19 906 000 |
| **Gyventojų tankumas** | 85,6/km² |
| **Valiuta** | rublis |
| **Laiko zona** | UTC+5 |

**Uzbekijos TSR** arba **Uzbekistano TSR** (piln. **Uzbekijos/Uzbekistano Tarybų Socialistinė Respublika**) – viena iš Tarybų Sajungos sąjunginių respublikų, gyvavusi nuo 1924 m. spalio 27 d. iki 1991 metų.

Istorija
--------

1924 m. Vidurinės Azijos politinių vienetų sienos buvo pakeistos pagal etnines linijas, nustatytas Lenino tautų komisaro, Josifo Stalino. Turkestano ATSR, Bucharos Liaudies Respublika ir Chorezmo Liaudies Respublika buvo sumaišytos, o jų teritorijos padalytos į atskiras sovietų socialistines respublikas, kurių viena buvo Uzbekijos TSR. 

Iki 1929 m. Uzbekijos TSR sudėtyje buvo Tadžikijos ATSR, kuriai vėliau buvo suteiktas lygus statusas. 1930 m. Uzbekijos TSR sostinė perkelta iš Samarkando į Taškentą. 1936 m. Uzbekijos TSR prasiplėtė prijungus Karakalpakijos ATSR, atimtą iš Kazachijos TSR. Po Antrojo pasaulinio karo Kazachijos TSR ir Uzbekijos TSR teritorijų gabalėliai buvo dar keletą kartų perdalyti.

1928 m. prasidėjo žemės ūkio kolektyvizacija, trukusi iki 4 deš. pabaigos.

1937-38 m. „Didžiojo valymo" metu buvo įvykdyta mirties bausmė daugeliui asmenų, paskelbtų nacionalistais, įskaitant Faizulą Chodžajevą, pirmąjį ministrą pirmininką. 

Antrojo pasaulinio karo metais į Uzbekijos TSR iš nestabilių sričių vakarinėse TSRS dalyse buvo perkelta daugelis pramonės šakų, siekiant jas apsaugoti. Paskui gamyklas sekė daug rusų, ukrainiečių ir kitų tautų atstovų, keisdami respublikos demografinę padėtį. Demografija dar labiau pakito, kai Stalinas iš kitų TSRS sričių į Uzbekijos TSR perkėlė keletą etninių grupių, įtartų kolaboravimu su Ašies jėgomis. Tarp jų buvo nemažai korėjiečių, Krymo totorių ir čečėnų.

TSRS laikais islamas tapo svarbiausiu komunistų valdžios antireliginės politikos taikiniu. Vyriausybė uždarė daugumą mečečių, o religinės mokyklos virto antireliginiais muziejais. Uzbekai, toliau praktikavę islamą, buvo paskelbiami nacionalistais ir dažnai būdavo įkalinami ar baudžiami mirties bausme. Teigiama sovietų laikų pusė buvo drastiškas neraštingumo sumažėjimas netgi kaimo vietovėse. Iki 1917 m. tik nedidelė gyventojų dalis buvo raštinga; sovietų valdymo metu ši dalis išaugo iki beveik 100 procentų.

Kitas svarbus veiksnys, vėliau sukėlęs katastrofiškus padarinius, buvo XX a. 7 deš. pradžioje gimusi iniciatyva palaipsniui respublikoje didinti medvilnės gamybą. Ši iniciatyva sukėlė pernelyg aktyvų žemių drėkinimui skirto vandens nuleidimą iš Amudarjos ir iš to kilusią Aralo jūros ekologinę karastrofą.

Iki 1990 m. Komunistų partija buvo vienintelė legali partija Uzbekijos TSR. Pirmuoju komunistų partijos sekretoriumi, arba jos vadovu visuomet buvo skiriamas uzbekas. Uzbekijos TSR daug metų valdė Šarafas Rašidovas, buvęs Uzbekijos Komunistų Partijos vadovu 1959–1983 m. Islamas Karimovas, Rašidovo įpėdinis. Vėliau I. Karimovas tapo liaudies demokratų partijos (LDP) vadovu, o 1990 m. tapo Uzbekijos TSR prezidentu.

1991 m. rugsėjo 1 d. Uzbekijos TSR buvo pervadinta Uzbekistano Respublika, tačiau formaliai liko TSRS sudėtyje iki 1991 m. gruodžio 26 d. Po galutinio Tarybų Sąjungos žlugimo Uzbekistanas tapo nepriklausoma valstybe.

  

 **Tarybų Sąjungos Respublikos**

| **Tarybų Sąjunga** | **Rytų Europa** | **Vidurinė Azija** | **Užkaukazė** | **Baltijos šalys** | **Trumpai gyvavusios tarybų respublikos** |
| --- | --- | --- | --- | --- | --- |
|  |
| Infolentelė: žiūrėti • aptarti • redaguoti | * Baltarusija **Baltarusijos TSR**
* Moldavija **Moldavijos TSR**
* Rusija **Rusijos TFSR**
* Ukraina **Ukrainos TSR**
 | * Kazachstanas **Kazachijos TSR**
* Moldavija **Kirgizijos TSR**
* Tadžikija **Tadžikijos TSR**
* Turkmėnija **Turkmėnijos TSR**
* Uzbekija **Uzbekijos TSR**
 | * Armėnija **Armėnijos TSR**
* Azerbaidžanas **Azerbaidžano TSR**
* Gruzija **Gruzijos TSR**
 | * Estija **Estijos TSR**
* Latvija **Latvijos TSR**
* Lietuva **Lietuvos TSR**
 | * **Abchazijos TSR**

*1921-1931** **Užkaukazės TFSR**

*1922-1936** **Karelijos-Suomijos TSR**

*1940-1956* |